Ir-Regolament tal-Kummissjoni (KE) Nru 382/2004
ta’ l-1 ta’ Marzu ta’ l-2004
li jidderoga mir-Regolament (KE) Nru 1535/2003 dwar il-perjodu ta’ distribuzzjoni għall-pruna miġjuba mill-għanbaqar d’Ente għas-sena tas-suq 2003/04
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament tal-Kunsill (KE) Nru 2201/96 tat-28 ta’ Ottubru ta’ l-1996 dwar l-organizzazzjoni komuni tas-swieq tal-prodotti ta’ frott u ħxejjex proċessati [1], u b’mod partikolari L-Artikolu 6c(7) tagħhom,
Billi:
(1) l-Artikolu 3(2) tar-Regolament tal-Kummissjoni (KE) Nru 1535/2003 tad-29 ta’ Awissu ta’ l-2003 tniżżel regoli dettaljati għall-applikazzjoni tar-Regolament tal-Kunsill (KE) Nru 2201/96 għal dak li jirrigwarda skemi ta’ għajnuna għal prodotti proċessati minn frott u ħxejjex [2] jipprovdu li għajnuna għandha tkun mogħtija biss għall-pruna miġjuba minn għanbaqar d’Ente distribwiti lill-industrija ta’ proċessar bejn il-15 ta’ Awissu u l-15 ta’ Jannar.
(2) Kondizzjonijiet ta’ temp eċċezzjonali affettwaw ir-reġjuni ta’ produzzjoni FranċIżi fis-sajf ta’ l-2003. Bħala riżultat, issortjar ta’ lotts minn produtturi ħtieġu iktar ħin, li jwasslu għal dewmien fid-distribuzzjoni.
(3) Sabiex tbiegħed produtturi milli jkunu penalizzati b’dawn Iċ-ċirkostanzi, eċċezzjonalment u għas-sena ta’ reklamar 2003/04 biss, deroga għandha ssir mid-dati stabbiliti fl-Artikolu 3(2) tar-Regolament (KE) Nru 1535/2003.
(4) Il-miżuri provduti f’dan ir-Reoglament huma in konformita’ ma’ l-opinjoni tal-Kumitat ta’ l-Imaniġġjar għal Prodotti Proċessati minn Frott u Ħxejjex,
ADOTTAT DAN IR-REGOLAMENT:
Artikolu 1
Minkejja l-Artikolu 3(2) tar-Regolament (KE) Nru 1535/2003, u għas-sena ta’ reklamar 2003/04 biss, għajnuna għandha hawnhekk tkun miġjuba minn għanbaqar d’Ente niexfa distribwiti lill-industrija ta’ proċessar bejn il-15 ta’ Awissu ta’ l-2003 u l-31 ta’ Jannar ta’ l-2004.
Artikolu 2
Dan ir-Regolament għandu jidħol fis-seħħ l-għada ta’ meta ssir il-pubblikazzjoni fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, 1 ta’ Marzu ta’ l-2004.